Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 267/13/7710	Stará Ľubovňa, 7.7.2013
EEČ : 2-59-97-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX - XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
Spôsobenú škodu vo výške 2,60  € si poškodený XXXXX, XXXXX XXXXX voči obvinenému nenárokuje, nakoľko odcudzená drevná hmota im bola vrátená.

Podľa § 224 ods. 1 Trestného poriadku obvinená XXXXX zložila na všeobecne prospešné účely sumu vo výške 15,- €, ktorú v plnej výške určila štátu na peňažnú pomoc poškodeným podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX - XXXXX
realizované policajtom Obv.odd. PZ XXXXX pod spisovou značkou ORP-XXXXX
Obvinená dňa 09.04.2013 v čase okolo 15,25 hod. v lokalite zvanej „XXXXX nachádzajúcej sa v lesnom poraste na parcele č. XXXXX v katastrálnom území mesta XXXXX, okres XXXXX, zapísanej na XXXXX patriacej do lesného pôdneho fondu, ktorej vlastníkom je XXXXX, XXXXX, XXXXX, si bez povolenia na výrub a ťažbu dreva prisvojila 3 ks drevnej hmoty druhu smrek /Picea abies/ o stredovom priemere 0,06 m a dĺžke 4 m, ktoré našla ležať na zemi, čím pre poškodeného XXXXX, XXXXX XXXXX, spôsobil škodu vo výške 2,60 €, ktorú si poškodený nenárokuje, nakoľko odcudzená drevná hmota im boli vrátená.

Odôvodnenie: 
	Uznesením povereného príslušníka PZ, Okresného riaditeľstva PZ v XXXXX, Obvodného oddelenia XXXXX sp. zn. ORP-XXXXX zo dňa 30.04.2013 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2, písm. d/  Trestného zákona. 

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

Podľa § 212 ods. 2 Trestného zákona možno za prečin krádeže uložiť trest odňatia slobody až na dva roky.
 
Po skončení vyšetrovania poverený príslušník PZ predložil na tunajšiu okresnú prokuratúru dňa 11.06.2013 vyšetrovací spis s návrhom na schválenie zmieru, s ktorým sa dozorujúci prokurátor stotožnil a po preskúmaní spisového materiálu, dňa 12.06.2013 udelil mediačnému a probačnému úradníkovi Okresného súdu XXXXX súhlas na vykonanie mediácie.

Následne bola na Okresnom súde v XXXXX vykonaná mediácia, počas ktorej obvinená a poškodený po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku, obvinená slobodne, vážne a určito vyhlásila, že spáchala skutok za ktorý je trestne stíhaná, svoje konanie oľutovala a dňa 26.06.2013 uzatvorila s poškodeným dohodu o uzatvorení zmieru. 

Z uzatvorenej dohody je zrejmé, že splnomocnený zástupca poškodeného XXXXX XXXXX, XXXXX, pri uzatváraní dohody vyhlásil, že voči obvinenej si neuplatňuje žiadnu škodu a súhlasí s  uzatvorením zmieru.

Obvinená XXXXX poukázala na všeobecne prospešné účely sumu vo výške 15,- €, ktorú dňa 26.06.2013 zložila na účet Štátnej pokladnice č. účtu XXXXX, ktorú v plnej výške určila štátu na peňažnú pomoc poškodeným podľa osobitného zákona.

Zo správy o výsledku mediácie zo dňa 02.07.2013, ako aj zo zápisnice o výsluchu obvinenej vyplýva, že obv. XXXXX je na materskej dovolenke s čistýnm mesačným príjmom 267,- €, je nemajetná a spolu s manželkou vychovávajú tri deti. Podľa správy Obvodného úradu v XXXXX za obdobie posledných dvoch rokov nebola odborom všeobecnej vnútornej správy priestupkovo prejednávaná a podľa odpisu z registra trestov  doposiaľ nebola súdne trestaná.

Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely je primeraná osobným a majetkovým pomerom obvinenej, ako aj závažnosti spáchaného trestného činu.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Čižmár
prokurátor